"European schools for a living planet" - Akademija WWF-a i ERSTE Fondacije u Illmitzu, Austrija, u Nacionalnom parku Neusiedlersee od 22.-27. listopada 2011. Sudjeluju nastavnici i učenici iz 11 zemalja (Austrija, Bugarska, Hrvatska, Češka, Mađarska, Moldavija, Rumunjska, Srbija, Slovačka, Slovenija i Ukrajina). Iz Hrvatske ide četvero nastavnika s po jednim učenikom. Tehničku školu Daruvar predstavljat će nastavnica Antonia Varat, prof. engleskog jezika, i učenica 2.PT razreda Monika Moulis.

Cilj Akademije je obučiti nastavnike i učenike vještinama upravljanja svojim vlastitim projektom usmjerenim na očuvanje okoliša koji će poslije provesti u razredu. U fokusu su tri teme: Ecological Footprint - životni stil i globalni učinci, Dunav, aktivno građanstvo. Radni jezik Akademije je engleski. Nakon Akademije, sudionici trebaju provesti svoje projekte do svibnja 2012. Završni sastanak je u Rumunjskoj u lipnju 2012. godine kada će se izabrati i nagraditi najbolji projekti.